Et slagsmål mellem to unge mænd på 20 og 23 år udviklede sig klokken halv seks lørdag morgen så voldsomt, at politiet blev tilkaldt for at skille kamphanerne ad. - Der har i hvert fald været så meget gang i den mellem de to herrer, at begge faktisk må en tur forbi skadestuen og her konstateres det, at den ene har brækket næsen, oplyser vagtchef ved Nordjyllands Politi Heine Hansen. - Vi undersøger selvfølgelig sagen, men lige nu ser det ud til, at de nok begge har været lige gode om det, forklarer han og oplyser, at der endnu ikke er taget stilling til, om der rejses en voldssag. De unge mænd kom op at slås, da de var i byen i Hjørring. Udover slagsmålet i Hjørring har der været et par mindre episoder i løbet af natten, hvilket betyder, at både en mand fra Kongerslev og en fra Aalborg er havnet i detentionen til afrusning. I begge tilfælde er der tale om overtrædelser af den såkaldte Ordensbekendtgørelse.

Opsummering:
Flere slagsmål i regionen til trods for en rolig fredag nat